Første trailer til The Rings of Power

Amazon Prime Video benyttede årets Super Bowl til at præsentere den første (teaser) trailer for The Lord of the Rings: The Rings of Power. Du kan se den længere nede på siden. Den ambitiøse serie, med det alt for lange navn, får premiere på streamingtjenesten den 2. september.

Handlingen i The Rings of Power udspilles tusinder af år før begivenhederne i Hobbitten eller Ringenes Herre. I det, Tolkien omtalte som “The Second Age of Middle Earth”. Som i modsætning til hans mere populære bøger og deres filmatiseringer finder sted i den tredje tidsalder. Amazon skriver om handlingen:

“Serien begynder i en tid med relativ fred og følger en gruppe af både velkendte og nye karakterer, mens de konfronterer den længe frygtede genkomst af ondskab i Midgård. Fra de mørkeste dybder af de tågede bjerge, over de majestætiske skove i elverhovedstaden Lindon, til det betagende ø-rige Númenor, til kortets fjerneste hjørner, vil disse kongeriger og karakterer skabe aftryk, der lever længe efter. de er væk.”

Ifølge Vanity Fair har Amazon Prime investeret seriøse summer i forsøget på at få det næste store fantasy-hit. De har angiveligt betalt 250 mio. dollars (1,6 mia. kroner) for rettighederne alene. Første sæson af The Rings of Power har derudover kostet selskabet svimlende tre mia. kroner at producere.

Som nævnt er flere af karakterne i serien allerede kendt af biografgængere. Deriblandt Elrond (spillet af Robert Aramayo), Galadriel (Morfydd Clark) og Isildur (Maxim Baldry).

Første trailer til The Rings of Power